OpenLLM-France/wikimedia huggingface dataset:
# Hègies

Hègies (en llatí Hegias, en grec antic Ἡγιας) fou un escultor grec que sempre es menciona juntament o amb relació a Hegèsies.
Pausànies l'esmenta com a Hègies d'Atenes, contemporani d'Onates d'Egina i d'Agelades d'Argos. Era un artista de gran celebritat al seu temps i va viure en un període immediatament anterior a Fídies. Plini el Vell el relaciona amb Alcàmenes d'Atenes Críties i Nesiotes, i diu que eren contemporanis. Segons Plini va fer una estàtua de Pirros sostingut per Atena, i una imatge de Zeus Kéraunos (tonant).
Alguns historiadores pensen que és el mateix personatge que Hegèsies l'escultor, ja que Ἡγησίας, i Ἡγίας poden ser el mateix nom i que la diferència és perquè Hegèsies era la variant jònica i Hègies la forma àtica.

## Referències

* ↑ Hegesias and Hesias a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 368
# Interlaken (Nova York)

Interlaken és una població dels Estats Units a l'estat de Nova York. Segons el cens del 2000 tenia 674 habitants.

## Demografia

Segons el cens del 2000, Interlaken tenia 674 habitants, 256 habitatges, i 175 famílies. La densitat de població era de 1.000,9 habitants/km².
Dels 256 habitatges en un 37,9% hi vivien nens de menys de 18 anys, en un 51,6% hi vivien parelles casades, en un 13,7% dones solteres, i en un 31,6% no eren unitats familiars. En el 28,1% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,05.
Per edats la població es repartia de la següent manera: un 28,6% tenia menys de 18 anys, un 6,2% entre 18 i 24, un 25,2% entre 25 i 44, un 20,8% de 45 a 60 i un 19,1% 65 anys o més.
L'edat mediana era de 39 anys. Per cada 100 dones de 18 o més anys hi havia 77,5 homes.
La renda mediana per habitatge era de 31.518 $ i la renda mediana per família de 40.625 $. Els homes tenien una renda mediana de 32.308 $ mentre que les dones 21.058 $. La renda per capita de la població era de 14.782 $. Entorn del 9,5% de les famílies i l'11,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Interlaken». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Interlaken». American Fact Finder. Oficina del Cens dels Estats Units, 12-01-2010.
# Ingrid Vidal

Ingrid Julieth Vidal Isaza (22 d'abril de 1991 a Palmira, Valle) és una futbolista colombiana que juga com a davantera, actualment al club Orsomarso Sportivo Clube Femení i en la selecció nacional de Colòmbia. Va fer el seu debut en la selecció en un partit contra Perú el 17 de novembre de 2009. Ingrid va néixer a Palmira, Valle del Cauca, i va iniciar la seva carrera el 2009 amb Generaciones Palmiranas. El 2011 va jugar a l'equip Kansas Jayhawks dels Estats Units, retornant a Generaciones Palmiranas després d'una temporada. El 2017 va ser traspassada al Orsomarso Sportivo Clube Femení de Colòmbia.

## Clubs

* 2009-2011 - Generacions Palmiranas
* 2011 - Kansas Jayhawks
* 2012 - Generacions Palmiranas
* 2017 - Orsomarso Sportivo Clube Femení

## Referències

* ↑ «Fédération Internationale de Football Association». Fifa.com. Arxivat de l'original el 2017-12-01. [Consulta: 8 juny 2015].
# Iolaenses

Els iolaenses o també iolais (en llatí iolaenses o iolais, en grec antic Ἰόλαοι Ἰολάειοι o Ἰολαεῖς) eren un poble antic de Sardenya que semblen haver estat una de les nacions natives de l'illa.
Estrabó diu que era un poble que al seu temps eren anomenats diafebris o diafesbis (Διαφηβρεῖς o Διαφησβεῖς), noms per altra banda desconeguts, i eren d'origen tirrè. La tradició, sense cap fonament, els presentava com d'origen grec i no etrusc, i deia que veien d'Àtica i de Tèspies, i s'havien establert a l'illa sota la direcció de Iolau, nebot d'Hèracles.
De vegades se'ls identifica amb els iliens (ilienses) però Pausànias, l'únic autor que parla dels dos pobles, els diferencia un de l'altre. Pausànias situa als iolaenses a la regió d'Òlbia, al nord-est de l'illa, però Diodor de Sicília els presenta ocupant la plana fèrtil, quan el districte d'Òlbia és muntanyós i poc fèrtil.

## Notes

* ↑ segons Pausànias
* ↑ segons Diodor de Sicília
* ↑ segons Estrabó

## Referències

* ↑ Smith, William (ed.). «Iolai». Dictionary of Greek and Roman Geography (1854). [Consulta: 2 març 2021].
# Iola (Pennsilvània)

Iola és una concentració de població designada pel cens dels Estats Units a l'estat de Pennsilvània. Segons el cens del 2000 tenia 129 habitants.

## Demografia

Segons el cens del 2000, Iola tenia 129 habitants, 59 habitatges, i 34 famílies. La densitat de població era de 184,5 habitants per quilòmetre quadrat.
Dels 59 habitatges en un 25,4% hi vivien nens de menys de 18 anys, en un 47,5% hi vivien parelles casades, en un 6,8% dones solteres, i en un 40,7% no eren unitats familiars. En el 35,6% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,8.
Per edats la població es repartia de la següent manera: un 21,7% tenia menys de 18 anys, un 6,2% entre 18 i 24, un 31,8% entre 25 i 44, un 24,8% de 45 a 60 i un 15,5% 65 anys o més.
L'edat mediana era de 36 anys. Per cada 100 dones de 18 o més anys hi havia 83,6 homes.
La renda mediana per habitatge era de 28.125 $ i la renda mediana per família de 36.563 $. Els homes tenien una renda mediana de 28.125 $ mentre que les dones 25.938 $. La renda per capita de la població era de 16.211 $. Entorn del 8,6% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Iola». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Iola». American Fact Finder. Oficina del Cens dels Estats Units, 12-01-2010.
Viccionari
# Inês de Castro (pel·lícula)

Inês de Castro és una pel·lícula biogràfica i històrica del 1944 de coproducció hispano-portuguesa dirigida per José Leitão de Barros amb guió de Manuel García Viñolas i Afonso Lopes Vieira. Es van fer dues versions, una en castellà i l'altra en portuguès

## Sinopsi

El 1336 el comte Juan Manuel cedeix en matrimoni a la seva filla Constança de Villena al príncep Pere, hereu del rei Alfons IV de Portugal, per tal de solucionar un conflicte dinàstic entre Portugal i Castella. Acompanya a Constança una dama gallega de singular bellesa, Agnès de Castro, emparentada amb els primers reis de Castella. Celebrat el matrimoni del príncep, aquest descobreix la bellesa d'Agnès, i se n'enamora. És padrina de l'únic fill del matrimoni de Constança i Pedro i ja en el banquet que segueix al bateig, Pere es manifesta davant la Cort com enamorat d'Agnès.

## Repartiment

* Antonio Vilar ... Pere I de Portugal
* Alicia Palacios ... Inês de Castro
* María Dolores Pradera ... Constança
* Raul de Carvalho ... Diego Lopes Pacheco
* João Villaret ... Martin, o Bobo
* Gregorio Beorlegui ... Pero Coello
* Alfredo Ruas ... Alvaro Gonzales
* Erico Braga ... Alfons IV de Portugal

## Producció

Va gaudir del total suport oficial tant de les autoritats franquistes com de les salazaristes. El rodatge va començar el 22 d'abril del 1944 i es va allargar fins a novembre del mateix any, va gaudir de l'assessorament literari de Manuel Machado i va tenir dificultats per les dificultats del comerç de material fílmic amb Alemanya. En el muntatge final es van fer dues versions, una per Portugal i l'altra per Espanya, amb diferents dedicatòries i l'ordre dels actors.

## Premis

El 8 d'octubre de 1945 la pel·lícula va aconseguir un premi econòmic de 400.000 ptes, als premis del Sindicat Nacional de l'Espectacle de 1945.

## Referències

* ↑ Pasión necrófila en la autarquía, La Nueva España
* ↑ «Inés de Castro». Doble versión de José Leitão de Barros per José Mª Folgar de la Calle
* ↑ Concurso de premios de la producción cinematográfica, ABC, 9 d'octubre de 1945

## Enllaços externs

* Fragment de la pel·lícula a YouTube
* Inês de Castro in Theatre and Film: A Feminist Exhumation of the Dead Queen, Aida Jordao, Universitat de Toronto
# Inírida

Inírida (abans anomenat Port Inírida) és una ciutat i municipi de Colòmbia, capital del departament del Guainía i la seva ciutat més poblada amb 10.793 habitants (2005). Limita pel nord amb el departament del Vichada, per l'orient amb l'estat veneçolà d'Amazones i Cacahual, pel sud amb el corregiment departamental de Puerto Colòmbia i l'occident amb els corregimients departamentals de Barranco Minas i Morichal Nuevo.

## Història

Inírida va ser creada el 1963. Es va fundar en el marc del caseriu d'Obando, en la jurisdicció del municipi de San Felipe. Té consideració de municipi des de 1974. La ciutat de Inírida es localitza al nord-est del departament molt a prop amb les fronteres del Departament del Vichada i amb Venezuela.
Sobre els seus terrenys, s'aixeca imponent la flor de Inírida, de particular bellesa, la qual només es troba als voltants humits i pantanosos de la població; la flor de Inírida creix de manera silvestre, i com cap altra espècie, sobreviu per més d'un any sense cuidats especials ni riscos, canviant al llarg del temps les seves tonalitats.

## Referències

* ↑ http://www.citypopulation.de/php/colombia-guainia.php

## Enllaços externs

* Alcaldia de Inírida
# Ione (Washington)

Ione és una població dels Estats Units a l'estat de Washington. Segons el cens del 2000 tenia 479 habitants.

## Demografia

Segons el cens del 2000, Ione tenia 479 habitants, 200 habitatges, i 125 famílies. La densitat de població era de 342,5 habitants per km².
Dels 200 habitatges en un 30,5% hi vivien nens de menys de 18 anys, en un 48,5% hi vivien parelles casades, en un 7,5% dones solteres, i en un 37,5% no eren unitats familiars. En el 33% dels habitatges hi vivien persones soles el 17% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3,08.
Per edats la població es repartia de la següent manera: un 28,6% tenia menys de 18 anys, un 5,8% entre 18 i 24, un 26,5% entre 25 i 44, un 23,2% de 45 a 60 i un 15,9% 65 anys o més.
L'edat mediana era de 38 anys. Per cada 100 dones de 18 o més anys hi havia 90 homes.
La renda mediana per habitatge era de 24.083 $ i la renda mediana per família de 30.917 $. Els homes tenien una renda mediana de 35.000 $ mentre que les dones 17.500 $. La renda per capita de la població era de 12.093 $. Aproximadament el 17,1% de les famílies i el 16,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ione». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Ione». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
Viccionari
# Isidre Gavín i Valls

Isidre Gavín i Valls (Barcelona, 23 de febrer de 1963) és un polític català, president de la Diputació de Lleida entre 2003 i 2007.

## Biografia

Tot i nàixer a Barcelona, es traslladà a viure a Lleida als 17 anys, on cursà Enginyeria Tècnica Agrícola. El 1981 s'afilià a la Joventut Nacionalista de Catalunya i ingressà posteriorment a Convergència Democràtica de Catalunya, on va ser membre del comitè executiu nacional i president de la Federació de Lleida des de 2003.
Fou diputat al Parlament de Catalunya des de 1984 fins a 1999. Gavín fou el candidat de Convergència i Unió a la Paeria de Lleida a les eleccions municipals de 2003 i 2007, quedant segon en ambdós comicis. El 2010, va impulsar una moció a la Paeria de Lleida sol·licitant la prohibició de l'ús del burca i el nicab a la ciutat. Lleida va esdevenir la primera ciutat de l'Estat espanyol en regular aquesta vestimenta.
El 2011 fou nomenat director general de l'empresa pública Centrals i Infraestructures per a la Mobilitat i les Activitats Logístiques. El juliol de 2018 fou nomenat secretari d'Infraestructures i Mobilitat de la Generalitat de Catalunya, substituint Ricard Font, càrrec que ocupà fins al 2022.

## Referències

* ↑ Diputats II Legislatura
* ↑ «CiU presentarà una moció per prohibir la utilització del burca a Lleida». AraPonent.cat, 17-05-2010. Arxivat de l'original el 2010-05-26. [Consulta: 21 juny 2010].
* ↑ «El Ple de l'Ajuntament de Lleida prohibeix l'ús del burca als espais municipals sense el suport d'ERC i ICV». AraPonent.cat, 28-05-2010. Arxivat de l'original el 2010-06-21. [Consulta: 21 juny 2010].
* ↑ «Isidre Gavín, nou director general de Cimalsa». Web de la Generalitat de Catalunya, 23-02-2011. Arxivat de l'original el 2014-04-08. [Consulta: 23 febrer 2011].
* ↑ RAMÍREZ, H.CULLERÉ/R. «Isidre Gavín, nou secretari de Mobilitat i Ricard Font presidirà FGC». [Consulta: 17 octubre 2018].
* ↑ «Una vintena de càrrecs lleidatans deixaran el seu lloc per la sortida de Junts del Govern». Segre, 08-10-2022. [Consulta: 26 octubre 2022].
# Italo Vassalo

Italo Vassalo (italià: Italo Vassallo) (Asmara, 1940 - Roma, 30 de juliol de 2021) fou un futbolista eritreu de la dècada de 1960.
Fou internacional amb la selecció de futbol d'Etiòpia. Pel que fa a clubs, destacà a Saint-George SA juntament amb el seu germà Luciano Vassalo.

## Referències

* ↑ «Ethiopian soccer great Italo Vassalo speaks out». Ethiopian Review, 04-12-2009 [Consulta: 4 juny 2011].
* ↑ Interview to Luciano Vassalo (en italià)
# Jaume Càncer

Jaume Càncer (Barbastre, Aragó, 1559 - Barcelona, 1631) fou un jurista i advocat català. El 1594 va publicar a Barcelona el Variarum resolutionum iuris Caesarei, Pontificii et Municipalis Principatus Cataloniae.
A Sarrià, Barcelona, hi ha un carrer que duu el seu nom.

## Referències

* ↑ «Jaume Càncer». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Variarum resolutionum juris universalis caesarei, pontificii et municipalis Principatus Cathalauniae als fons de la Universitat Pompeu Fabra
# Guaibasàurids

Els guaibasàurids (Guaibasauridae) constitueixen una família de dinosaures saurisquis primitius coneguts a partir de restes fòssils del Triàsic superior trobades al Brasil i a l'Argentina.
# Piero Acciaiuoli

Piero Acciaiuoli fou fill d'Alamanno Acciaiuoli. Fou bisbe de Corint i de Cefalònia, i finalment fou nomenat bisbe de Tebes. Va viure a la segona meitat del segle xiv.
# Laodice III

Laodice (240 aC) (Laodike; en grec, Λαοδίκη) fou filla de Mitridates II del Pont, i esposa del rei selèucida Antíoc III el Gran amb el qual es va casar el 222 aC poc després de pujar al tron. Antíoc i Laodice foren coronats reis a Antioquia abans que el primer sortís en expedició contra el sàtrapa rebel Moló de Mèdia, i en absència del rei va néixer el primer fill Antíoc. Va tenir quatre fills més i quatre filles, una d'elles Cleòpatra I.

## Referències

* ↑ Paul J. Kosmin. The Land of the Elephant Kings. Harvard University Press, 2014, isbn 9780674728820

## Bibliografia

* Iossif P., Lober, C. “Laodikai and the Goddess Nikephoros.” L'antiquité classique, Tome 76, 2007 : 63-88.
* Michael Taylor. Antiochus the Great. Pen and Sword, 2013, isbn 978-1-4738-2691-5

## Vegeu també

* Cleoptòlem
# José Ramón Gallego Souto

José Ramón Gallego Souto (Durango, 7 d'agost de 1959) és un exfutbolista basc, que ocupava la posició de migcampista.

## Trajectòria

Després de sobresortir a la Cultural de Durango, fitxa per l'Athletic Club el 1979. Eixa campanya inicia al filial, encara que hi debutarà a primera divisió amb els de San Mamés, jugant set partits de la màxima categoria.
Passa la 80/81 al Córdoba CF, i de nou a l'Athletic, el migcampista esdevé un dels futbolistes claus de l'Athletic de Bilbao de la dècada dels 80. Entre 1981 i 1991 disputa 252 partits de Lliga, així com 6 de Copa d'Europa i 15 de la Copa de la UEFA. Va ser titular fins a 1987, quan comença a minvar la seua aportació, tot i que jugant força partits cada any.
Amb l'Athletic va guanyar dues Lligues (82/83 i 83/84), una Copa del Rei (1984) i una Supercopa d'Espanya (1984).
Es va retirar el 1992, després d'haver disputat la darrera campanya al Deportivo Alavés.
Actualment la seva filla Lara Gallego Ferreno viu a Bremen amb la seva parella alemana.

## Enllaços externs

* Fitxa del jugador
# Daniel Revenu

Daniel Revenu (Issoudun, 5 de desembre de 1942 - Melun, 2 de gener de 2024) va ser un tirador d'esgrima francès, guanyador de sis medalles olímpiques.

## Biografia

Va néixer el 5 de desembre de 1942 a la ciutat de Melun, població situada al departament de Sena i Marne, fill del també tirador d'esgrima Ernest Revenu.
Especialista en la modalitat de floret, va participar als 21 anys en els Jocs Olímpics d'Estiu de 1964 realitzats a Tòquio (Japó), on va aconseguir guanyar la medalla de bronze en la prova individual i per equips d'aquesta modalitat. En els Jocs Olímpics d'Estiu de 1968 celebrats a Ciutat de Mèxic (Mèxic) revalidà la seva medalla de bronze en la prova individual, si bé va guanyar la medalla d'or en la prova per equips amb la selecció francesa. En els Jocs Olímpics d'Estiu de 1972 realitzats a Múnic (Alemanya Occidental) fou eliminat en semifinals de la prova individual i va guanyar la medalla de bronze en la prova per equips, un metall que revalidà en els Jocs Olímpics d'Estiu de 1976 realitzats a Mont-real (Canadà).
Al llarg de la seva carrera fou tres vegades campió de França (1963, 1965 i 1974) i guanyà sis medalles en el Campionat del Món d'esgrima, dues d'elles d'or.

## Referències

* ↑ «Décès de Daniel Revenu, champion olympique de fleuret par équipe aux JO 1968» (en francès). [Consulta: 12 gener 2024].
# Latrodectus tredecimguttatus

Latrodectus tredecimguttatus, o Vídua negra del Mediterrani és una espècie d'aranya del gènere Latrodectus (vídues negres). Es troba amb freqüència a la Conca del Mediterrani, des d'Espanya a l'Àsia central i del sud-oest. Els espècimens d'Asia reberen el nom de Latrodectus lugubris considerat actualment obsolet. Molts taxonomistes consideren que aquesta espècie és en realitat una subespècie dins Latrodectus mactans.

## Descripció

L. tredecimguttatus és de color negre, similar a moltes altres vídues negres i s'identifica per tenir 13 taques a l'abdomen (en llatí tredecimguttatus significa tretze taques). Les taques normalment són de color vermell però també poden ser de color taronja o groc. Viu en estepes i altres herbassars i pot ser un problema en llocs on es cull els cereals a mà, per això és possible que la seva picada s'hagi identificat tradicionalment amb la de la taràntula Lycosa tarentula quan aquesta segona és difícil que entri en contacte amb els humans.

## Toxicitat

Com altres espècies del gènere Latrodectus, L. Tredecimguttatus té una picada dolorosa que en rars casos resulta mortal.
Al Kazakhstan, hi ha informes que aquestes aranyes han picat i matat camells.

## Referències

* ↑ La Tarantella Antidotum tarantulae Les Chants de la terre París 2001
* ↑ «BBC NEWS | Asia-Pacific | Spiders plague Kazakh camels».

## Enllaços externs

* The World Spider Catalog
* http://www.srv.net/~dkv/hobospider/widows.html Arxivat 2012-12-20 at Archive.is
* http://www.carakurt.narod.ru/index_uk.html
# Latta

Latta és una població dels Estats Units a l'estat de Carolina del Sud. Segons el cens del 2000 tenia 1.410 habitants.

## Demografia

Segons el cens del 2000, Latta tenia 1.410 habitants, 580 habitatges i 399 famílies. La densitat de població era de 523,5 habitants/km².
Dels 580 habitatges en un 25,9% hi vivien nens de menys de 18 anys, en un 43,6% hi vivien parelles casades, en un 21,4% dones solteres, i en un 31,2% no eren unitats familiars. En el 29,7% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,01.
Per edats la població es repartia de la següent manera: un 24% tenia menys de 18 anys, un 8,9% entre 18 i 24, un 23,8% entre 25 i 44, un 25,2% de 45 a 60 i un 18,2% 65 anys o més.
L'edat mediana era de 41 anys. Per cada 100 dones de 18 o més anys hi havia 68,3 homes.
La renda mediana per habitatge era de 25.833$ i la renda mediana per família de 36.406$. Els homes tenien una renda mediana de 30.714$ mentre que les dones 19.583$. La renda per capita de la població era de 17.451$. Entorn del 16,5% de les famílies i el 21,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Latta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 11 agost 2010].
* ↑ «Geographic Comparison Table- Latta». American Fact Finder. Oficina del Cens dels Estats Units, 12-01-2010.
# J Ward

J Ward va ser una presó australiana utilitzada per albergar criminals dements. Està situat a Ararat, Victòria, Austràlia. Els edificis estan construïts en pedra blava.
Actualment és un museu obert al públic. Els recorreguts pel museu estan disponibles tots els dies, excepte els festius. Algunes obres inclouen dibuixos creats a les parets per diversos presoners. J Ward no només estava ocupat pels bojos criminals, sinó també per bojos que no havien comès cap delicte.

## Referències

* ↑ «J. Ward Museum Complex» (en anglès).

## Enllaços externs

* Lloc web oficial del museu